Tann 1. desember í fjør var fólkatalið 49.138. Tað er sostatt vaksið við 548 fólkum síðani 1. desember fyrra árið. Hetta kemur av, at í hesum tíðarskeiðnum var eitt burðaravlop á 230, ið er munurin millum fødd og deyð, og ein nettotilflyting á 318, ið er munurin millum tilflyting og fráflyting. Frá 2014 til 2015 lækkaði miðalbrúkaraprístalið 1,7 prosent. Størstu ávirkanina á príslækkingina hava býlisprísirnir, sum eru farnir 6,5 prosent niður. Tað er fyrst og fremst prísurin á brenniolju, sum hevur drigið býliskostnaðin niður, hann er lækkaður 17,2 prosent.